《从雪溪来磐谷》
明代·许友

抱此幽闲福，沿山问路行。连朝居佛寺，到处有泉声。

麦穗垂肩重，松针压鬓清。愿将卜茅屋，工课并农耕。

作者简介：福建侯官人，初名宰，又名友眉，字有介，一字瓯香。许豸子。诸生。诗孤旷高迥，钱谦益尝录其诗入《吾炙集》，王士禛、朱彝尊并称之。善画工书，少师倪元璐，晚慕米芾，筑米友堂以祀之。康熙间卒。有《米友堂诗集》。